Diari Oficial de la Generalitat Valenciana


Sumari del DOGV 7968, del 30-01-2017 (2017/491)

RESOLUCIÓ de 19 de gener de 2017, de la Conselleria d'Educació, Investigació, Cultura i Esport, per la qual s'accepta la donació de fons documentals i bibliogràfics.
---------------------------------------------------------------------------------------------------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/491


Data del document
:   19-01-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 19 de gener de 2017, de la Conselleria d'Educació, Investigació, Cultura i Esport, per la qual s'accepta la donació de fons documentals i bibliogràfics. [2017/491]  
Felipe Vicente Garín Llombart i M.ª Ángeles Garín Llombart han tingut la generositat d'oferir a la Generalitat, a títol gratuït, la donació del fons documental i bibliogràfic dels seus pares, Felipe M.ª Garín Ortiz de Taranco i M.ª Ángeles Llombart Rodríguez.  
D'acord amb l'informe emés per la Direcció General de Cultura i Patrimoni l'esmentada donació és de gran interés per a la Generalitat per incrementar el seu patrimoni bibliogràfic i documental.  
L'article 43.1 de la Llei 14/2003, de 10 d'abril, de patrimoni de la Generalitat, estableix que «l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat un altre òrgan de la Generalitat, sense perjuí que en l'adscripció es tinga en compte la dita voluntat. En el cas que comprenga únicament altres béns mobles, l'acceptació serà acordada pel departament o organisme a què es destinen».   
  
Fent ús de les competències que s'assignen a la Conselleria d'Educació, Investigació, Cultura i Esport pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Acceptar la donació de Felipe Vicente Garín Llombart i M.ª Ángeles Garín Llombart del fons bibliogràfic i documental dels seus pares, Felipe M.ª Garín Ortiz de Taranco i M.ª Ángeles Llombart Rodríguez, les dades tècniques del qual es troben en l'expedient. El valor de l'esmentada donació s'estima en dos-cents vint mil euros (220.000 ?).  
  
Segon  
Aquesta resolució produirà efectes des de la seua notificació al donant, en els termes que preveu l'article 40 de la Llei 39/2015, d'1 d'octubre, del procediment administratiu comú de les administracions públiques, i l'article 623 del Codi Civil.  
  
Tercer  
La present acceptació serà comunicada a la Conselleria d'Hisenda i Model Econòmic.  
  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 8 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada.  
  
València, 19 de gener de 2017.- El conseller d'Educació, Investigació, Cultura i Esport: Vicent Marzà Ibáñez.